CELEX: E2013P0016
Language: el
Date: 2013-07-09 00:00:00
Title: Προσφυγή που ασκήθηκε στις 9 Ιουλίου 2013 από την Εποπτεύουσα Αρχή της ΕΖΕΣ κατά της Ισλανδίας (Υπόθεση E-16/13)

10.10.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/7
            
         Προσφυγή που ασκήθηκε στις 9 Ιουλίου 2013 από την Εποπτεύουσα Αρχή της ΕΖΕΣ κατά της Ισλανδίας
   (Υπόθεση E-16/13)
   2013/C 294/07
   Στις 9 Ιουλίου 2013, η Εποπτεύουσα Αρχή της ΕΖΕΣ, εκπροσωπούμενη από τους Markus Schneider και Catherine Howdle, ενεργούντες ως αντιπρόσωποι της Εποπτεύουσας Αρχής της ΕΖΕΣ, 35, rue Belliard, 1040 Brussels, Belgium, άσκησε προσφυγή κατά της Ισλανδίας ενώπιον του Δικαστηρίου της ΕΖΕΣ.
   Η Εποπτεύουσα Αρχή της ΕΖΕΣ ζητεί από το Δικαστήριο ΕΖΕΣ:
   
               1)
            
            
               να δηλώσει ότι η Ισλανδία, παραλείποντας i) να θεσπίσει, ή ii) να κοινοποιήσει στην Εποπτεύουσα Αρχή της ΕΖΕΣ τα μέτρα που απαιτούνται για την εφαρμογή της πράξης που αναφέρεται στο σημείο 7β του παραρτήματος ΧΙΧ της συμφωνίας για τον Ευρωπαϊκό Οικονομικό Χώρο, (οδηγία 2008/122/ΕΚ του Ευρωπαϊκού Κοινοβουλίου και του Συμβουλίου, της 14ης Ιανουαρίου 2009, για την προστασία των καταναλωτών ως προς ορισμένες πτυχές των συμβάσεων χρονομεριστικής μίσθωσης, μακροπρόθεσμων προϊόντων διακοπών, μεταπώλησης και ανταλλαγής), όπως προσαρμόστηκε στη συμφωνία από το πρωτόκολλο 1 αυτής, εντός της ταχθείσας προθεσμίας, παρέβη τις υποχρεώσεις που υπέχει βάσει της εν λόγω πράξης και βάσει του άρθρου 7 της συμφωνίας.
            
         
               2)
            
            
               να διατάξει την Ισλανδία να καταβάλει τα δικαστικά έξοδα.
            
         Νομικά και πραγματικά περιστατικά και νομική θεμελίωση:
   
               —
            
            
               Η παρούσα αίτηση από την Εποπτεύουσα Αρχή της ΕΖΕΣ εξετάζει τη μη συμμόρφωση της Ισλανδίας, το αργότερο στις 11 Σεπτεμβρίου 2012, με αιτιολογημένη γνώμη που εξέδωσε η Εποπτεύουσα Αρχή της ΕΖΕΣ στις 11 Ιουλίου 2012, όσον αφορά την παράλειψη του εν λόγω κράτους να θέσει σε εφαρμογή στην εσωτερική του έννομη τάξη την οδηγία 2008/122/εκ του Ευρωπαϊκού Κοινοβουλίου και του Συμβουλίου, της 14ης Ιανουαρίου 2009, για την προστασία των καταναλωτών ως προς ορισμένες πτυχές των συμβάσεων χρονομεριστικής μίσθωσης, μακροπρόθεσμων προϊόντων διακοπών, μεταπώλησης και ανταλλαγής (εφεξής «η πράξη»), όπως αναφέρεται στο σημείο 7β του παραρτήματος ΧΙΧ της συμφωνίας για τον Ευρωπαϊκό Οικονομικό Χώρο και, όπως έχει προσαρμοστεί στην εν λόγω συμφωνία με το σχετικό πρωτόκολλο 1.
            
         
               —
            
            
               Η Εποπτεύουσα Αρχή της ΕΖΕΣ υποστηρίζει ότι δεν διαθέτει πληροφορίες που θα μπορούσαν να υποδηλώνουν την πλήρη ενσωμάτωση της εν λόγω πράξης.